במטבח המנומר
במטבח המנומר שלי ; אתה ואני ; וחמש עשרה כוסות של תה ; מדברים ; או יותר נכון אתה מדבר ; על מה שאני ; על מה שהייתי צריכה להיות ; לדעתך ולדעת עוד כמה דעות ; העולם נעצר ; לאיזה שבע שעות ; לטובת המילים שאתה מפריח כמו בועות ; ואני שואפת אותן לתוך הריאות ; אתה יודע שאני ; מכושפת כולי ; ושמהיום לא אצליח לעזוב אותך ; אפילו אם ארצה ; ואני שקטה כמו שאף פעם לא הייתי ; מקשיבה לך כמו הילדה הכי טובה ; שבדרך כלל אין לה מקום אצלי ; במטבח המנומר שלי ; במטבח המנומר ; כלום לא יישאר אותו הדבר ; הגבול מתחיל להיות מטושטש ; בין האסור והמותר ; כשאתה נוגע בי כמו רקדן ; בקצות האצבעות ; אני נותנת לך לעשות ; כל מה שרצית לעשות לי; 